Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Az országgyűlési biztos a 33/1997. (XI. 12.) MKM rendelettervezet elemzése során jutott arra a következtetésre, fennáll a veszélye annak, hogy a rendelet alapján a kiemelt tudományos fokozattal rendelkező vezető oktatók meghatározott
Paragraph Index: 109

(2) A Magyar Köztársaság az ellátáshoz való jogot a társadalombiztosítás útján és a szociális intézmények rendszerével valósítja meg. A szociális biztonsághoz való jog 70/E. §-ban történő szabályozása szorosan összefügg az Alkotmány 17. §-ával, amely szerint a Magyar Köztársaság a rászorulókról kiterjedt szociális intézkedésekkel gondoskodik. A szociális biztonsággal kapcsolatban azt kell megjegyezni, hogy ez a jog, mint második generációs alkotmányos jog, a védelem és a garanciarendszer szempontjából különbözik az első generációs jogoktól. Maga az Alkotmánybíróság is több ízben kifejtette, hogy a Magyar Köztársaság alkotmányos meghatározásában nem szerepel a szociális jelző, az Alkotmány 2. §-a nem vonatkozik a szociális jogokra. Az Alkotmánybíróság arra is rámutatott, hogy a szociális biztonság nem jelent sem biztosított jövedelmet, sem pedig azt, hogy az állampolgárok egyszer elért életszínvonala a gazdasági viszonyok kedvezőtlen alakulása következtében ne csökkenhetne. Az Alkotmány 70/E. § (1) és

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes